คือช่วงนี้เกิดอารมณ์ทางเพศบ่อยเวลาเจอผู้ชายที่เป็นสเปคเรา จะรู้สึกอยากจนเสียการควบคุม ต้องพยายามหันไปทางอื่นหรือเบี่ยงเบนความสนใจไปเลย อยากรู้ว่าอาการแบบนี้เป็นอาการทางจิตด้วยหรือเปล่าคะ ไม่แน่ใจว่ามันเกี่ยวกับการเสพสื่อในโลกออนไลน์ด้วยหรือเปล่า ทั้งๆที่เรามีแฟนอยู่แล้วแต่ก็ยังชอบดูหนังผู้ใหญ่ที่เป็นชาย-ชาย ตอนนี้เรากังวลตัวเองมากเลยค่ะ รบกวนให้คำปรึกษาหน่อยนะคะ😭
สวัสดีค่ะ การมีความต้องการทางเพศนั้นเป็นภาวะที่พบได้ปกติ หากไม่ได้เป็นมากจนเสียการทำงาน หรือส่งผลต่อสภาพจิตใจ เช่น หมกมุ่นอยู่กับกิจกรรมทางเพศหรือการเสพสื่อลามกอนาจารจนกินเวลาทำกิจกรรมต่าง ๆ ในชีวิตของตัวเอง มีความรู้สึกเสพสม มีความสุข และรู้สึกละอายต่อสิ่งที่ทำลงไปปน ๆ กัน เมื่อมีอารมณ์ทางเพศมักจะควบคุมตัวเองไม่ได้ แม้จะพยายามหักห้ามใจแค่ไหนก็ไม่ค่อยได้ผล เป็นต้นแนะนำพบจิตแพทย์เพื่อประเมินสภาพจิตเบื้องต้น และรักษาด้วยการใช้ยาหรือการทำจิตบำบัดอย่างเหมาะสม ในระหว่างนี้พยายามหาสิ่งที่ชอบทำเพื่อเบี่ยงเบนความสนใจ และเรียนรู้การตอบสนองทางเพศอย่างเหมาะสม ไม่ควรใช้เวลาหมกมุ่นกับเรื่องทางเพศมากเกินไป